La akvovendisto de Sevilo

La akvovendisto de Sevilo (hispane El aguador de Sevilla) estas unu el la plej famaj pentraĵoj fare de la hispana majstro Diego Velázquez. La pentraĵo estas hodiaŭ ekspoziciita en la Wellington Museum, instalita en la londona palaco Apsley House, iam donacita de la hispana reĝo Ferdinando la 7-a al la generalo Arthur Wellesley dankeme pro lia helpo en la Hispana Milito de Sendependigo.​ 

La pentraĵo apartenas al la ĝenro de aĵpentraĵoj kun figuroj, kiun Velázquez praktikis dum siaj lernojaroj en Sevilo, tiel akirante kompletan majstradon de la imitado de naturo, kiel argumentis lia bopatro Francisco Pacheco en La pentrarto. El la fruaj pentraĵoj de Velázquez, ĝi estas tiu kun la plej granda nombro da dokumentaj kaj literaturaj atestoj, estante amplekse priskribita.

La ĉefroluloj de la pentraĵo estas maljuna akvoportisto vestita per bruna mantelo, sub kiu elstaras pura blanka ĉemizo, kaj la knabo, kiu ricevas de li belan kristalan pokalon plenan je akvo. La knabo, vestita nigre kaj kun larĝa blanka kolumo, klinas sian kapon, en mallongigita pozicio simila al tiu de la juna komisiisto en Maljunulino fritanta ovojn, por preni la pokalon kun grava esprimo, ne renkontinte la rigardon unu de la alia. Inter ili, preskaŭ malklaraj en la ombroj de la malhela argila fono, alia mezaĝa viro trinkas el ŝajne malgranda argila kruĉo. La maldekstra brako de la maljunulo elstaras mallongigita el la pentraĵo, apogante sian manon sur grandan ceramikan kruĉon markitan per la markoj de la rado, tranĉita ĉe ĝia fundo kaj ne subtenata de la kanvaso. Likvaĵo elfluas de ĝia surfaco, kaj kelkaj gutoj da akvo brilas. Antaŭ li, sur tablo aŭ benko, aperas alia pli malgranda argila kruĉo, kovrita de blanka argila taso.

 Referencoj 

Bibliografio
 Brown, Jonathan (1986). Velázquez. Pintor y cortesano. Madrid: Alianza Editorial. ISBN 84-206-9031-7.
 Katalogo (1990). Velázquez. Madrid : Museo Nacional del Prado. ISBN 84-87317-01-4.
 Katalogo  (1999). Velázquez y Sevilla. Sevilla: Junta de Andalucía. Consejería de Cultura. ISBN 84-8266-098-5.
 Corpus velazqueño (2000). Corpus velazqueño. Documentos y textos, 2 vol., direktorita de J. M. Pita Andrade. Madrid. ISBN 84-369-3347-8.
 Knox, Giles (2010). Las últimas obras de Velázquez. Reflexiones sobre el estilo pictórico. Madrid: Centro de Estudios Europa Hispánica. ISBN 84-936-7763-3.
 Marías, Fernando (1999). Velázquez. Pintor y criado del rey. Madrid: Nerea. ISBN 84-89569-33-9.
 Pacheco, Francisco, ed. de Bonaventura Bassegoda (1990). El arte de la pintura. Madrid: Cátedra. ISBN 84-376-0871-6.

Kategorio:Hispanaj pentraĵoj
Kategorio:Pentraĵoj de la 17-a jarcento‎
Kategorio:Pentraĵoj de Diego Velázquez